Public procurement notice: Contract Notice
Published: 2022-11-14
Buyer: Neumann János Egyetem
Country: HU
Contract type: Services
Procedure: Open procedure
CPV classification: 72260000: Software-related services | 72261000: Software support services | 72262000: Software development services | 72263000: Software implementation services | 72265000: Software configuration services
Submission deadline: 2022-12-12
Award criteria: The most economic tender

Technical requirements: I. rész: Vállalkozási szerződés keretében elektronikus tanulmányi rendszer, továbbá kapcsolódó terméktámogatási (support) szolgáltatások beszerzése a közbeszerzési dokumentumokban meghatározottak szerint.
II. rész: Vállalkozási szerződés keretében elektronikus ügyvitelt támogató tanúsított iratkezelő informatikai alkalmazás (rendszer modulok), továbbá kapcsolódó terméktámogatási (support) szolgáltatások beszerzése a közbeszerzési dokumentumokban meghatározottak szerint.
III. rész: Vállalkozási szerződés keretében elektronikus gazdálkodási rendszer, továbbá kapcsolódó terméktámogatási (support) szolgáltatások beszerzése a közbeszerzési dokumentumokban meghatározottak szerint.
IV. rész: Vállalkozási szerződés keretében elektronikus HR rendszer, továbbá kapcsolódó terméktámogatási (support) szolgáltatások beszerzése a közbeszerzési dokumentumokban meghatározottak szerint.
Jelen beszerzés tárgyát az NJE mint közhasznú szervezetként működő felsőoktatási intézmény elektronikus tanulmányi rendszerének (informatikai alkalmazásnak/ rendszer modulnak) és a hozzá kapcsolódó terméktámogatási (support) szolgáltatásoknak a beszerzése képezi. Az NJE létszáma a közbeszerzési eljárás megindításának időpontjában: 436 fő.
Erre is figyelemmel az NJE-n olyan tanulmányi rendszert szükséges bevezetni, amely a hatályos jogszabályoknak (2011. évi CCIV. tv. és 87/2015. (IV. 9.) Korm. rendelet) megfelelően működik, azok betartását segíti elő, és amely által a tanulmányi ügyek hatékonyabban intézhetők.
A beszerezni kívánt 1 db új tanulmányi rendszer funkcionalitásainak le kell fednie az alábbi tevékenységterületeket:
A beszerezni kívánt szoftveres alkalmazásokkal (modulokkal) az NJE célja a felsőoktatási képzési tevékenységgel és a tanulmányi ügyvitellel összefüggő feladatok informatikai támogatása. Az ezzel kapcsolatban megfogalmazható általános rendszerkövetelmények az alábbiak:
- 1 db integrált elektronikus tanulmányi rendszer kialakítása/bevezetése, mely a hatályos hazai és EU-s jogszabályoknak megfelelően működik;
- a mindenkor érvényes jogszabályváltozások és az ebből adódó változások követésének folyamatos biztosítása;
- a tisztán elektronikus belső működés lehetőségének biztosítása a papír alapú dokumentálás mellőzése mellett;
- hibrid megoldások kezelése (például a papíron érkezett vagy küldendő iratok belső elektronikus feldolgozási lehetősége stb.);
- az előírt (felügyeleti szerv, szakmai irányító szervek stb.) adatszolgáltatási igények kielégítése és a vezetői információs szükségletek biztosítása adatok kiexportálásával, riportokkal;
- egységes, magyar és angol nyelvű felhasználói felület kialakítása, amely rendszerbe építve tartalmaz 1 db rendszer leírást, 1 db felhasználási segédletet, 1 db súgó alkalmazást és szükség szerinti hibaüzeneteket;
- összefüggések és hozzárendelések ellenőrzésének, továbbá határidő figyelmeztetések és a hibaüzenetküldés lehetőségeinek biztosítása;

Eligibility requirements: Az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdéseiben foglalt kizáró okok bármelyike fennáll. A Kbt. 74. § (1) bekezdése alapján az ajánlatkérő kizárja az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki a kizáró okok hatálya alá tartozik; vagy részéről a kizáró ok az eljárás során következett be. Az ajánlatkérő felhívja a figyelmet a Kbt. 64. § (1) és (2) bekezdése szerinti öntisztázás lehetőségére. Az ajánlattevőnek a kizáró okok fenn nem állását a 321/2015. (X. 30.) Korm. rendelet (a továbbiakban: Korm. rendelet) 1. § (1)-(5) és (7) bekezdése, 2. § (1) és (4) bekezdése, 3. §, 4. § (1), (3) és (4) bekezdése, 6-8. §-ai és 10. §-a, valamint a 12-16. §-ai szerint kell igazolnia, ennek során: - a Korm. rendelet 1. § (1) bekezdése alapján valamennyi ajánlattevőnek az ajánlatában ajánlatának benyújtásakor a Korm. rendelet II. Fejezetének megfelelően, az egységes európai közbeszerzési dokumentum benyújtásával kell előzetesen igazolnia, hogy nem tartozik az előírt kizáró okok hatálya alá, - majd a Kbt. 69. § (4) bekezdése szerinti vizsgálat során - az ajánlatkérő felhívására - az ajánlattevőnek a kizáró okok fenn nem állásáról a Korm. rendelet 8. §-a és 10. §-a szerint kell nyilatkozatokat, illetve igazolásokat benyújtania. Ajánlatkérő felhívja a figyelmet a Kbt. 69. § (5)-(7) és (9)-(11a), (13)-(14) bekezdésében foglaltakra. Közös ajánlattétel esetén a közös ajánlattevők mindegyike külön egységes európai közbeszerzési dokumentumot köteles kitölteni. Ha az ajánlattevő az előírt alkalmassági követelményeknek más szervezet vagy személy kapacitásaira támaszkodva kíván megfelelni, az érintett szervezetek vagy személyek mindegyike által külön egységes európai közbeszerzési dokumentumot is ki kell tölteni. A közös ajánlattevők és a kapacitást nyújtó szervezet képviseletében az elektronikus formanyomtatványt az ajánlatot benyújtó gazdasági szereplő nyújtja be. Az egységes európai közbeszerzési dokumentumo(ka)t a Korm. rendelet 3-7. §-ai szerint kitöltve, az Elektronikus Közbeszerzési Rendszerben (a továbbiakban: EKR) kell csatolni az ajánlathoz. A Kbt. 67. § (4) bekezdése alapján minden ajánlattevőnek nyilatkoznia kell az ajánlatában, hogy a szerződés teljesítéséhez nem vesz igénybe a Kbt. 62. § (1) és (2) bekezdése szerinti kizáró okok hatálya alá eső alvállalkozót. Ajánlattevőnek az ajánlatában nyilatkoznia kell arról is, hogy tekintetében van-e folyamatban változásbejegyzési eljárás. Folyamatban lévő változásbejegyzési eljárás esetében az ajánlattevő köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást [Korm. rendelet 13. §]. A folyamatban lévő változásbejegyzési eljárásról nemleges tartalommal is nyilatkozni szükséges.